Dav eo lakaat kemm etre ar c'héilíoù hag an dañsoù céilí. Ar memes tra hag ar festoù-noz eo ar c'héilíoù en Iwerzhon hag ar memes istor o deus bet. Gwezhall e oa anezho bodadegoù amezeien ma c'halle pep hini dañsal korolloù disheñvel, kanañ, seniñ muzik, kontañ marvailhoù, ha kement zo .  Deuet int da vezañ nozvezhioù dañs ma vez sonerien ha kanerien gopret evit an degouezh war  ul leurenn. Er c'héilíoù a vremañ e tañser « setoù », pevarigoù anezhe, hag a-wezhioù dañsoù all evel ar valsoù 'giz Iwerzhon hag an dañsoù céilí.